GiliGold/VAD_KnessetCorpus huggingface dataset:
אודי אדירי: אמרנו שזה אחריות של האזרחים, אנחנו ניידע אותם במכתבים, זה נשמע נכון וראוי, אין לי ויכוח, בכנות אני לא חושב שהמדינה צריכה לצאת בקמפיין כדי להחזיר לאנשים את הכסף שמגיע להם.
משה גפני: הם לא ינהלו קמפיין, אם מכל ה- 114,000 יבואו לממש את זה, אם הם יבואו לקחת, יש לי ניסיון אחר, האוצר יעכב את הכסף.
סופה לנדבר: בבקשה, רבותיי.
משה גפני: עם כל הכבוד לך, אתה שייך לחשב הכללי.
רפי מלכא: אני מחזיר, אני אומר לך אני לא מעכב את זה.
משה גפני: אתה החשב הכללי, לי יש עסק עם אגף התקציבים על נושא המשכנתאות שהיו אנשים שלא מימשו את המשכנתא, עכשיו הייתה קבוצה שכן מימשה, בא האוצר ואמר תעצרו אנחנו לא ממשים את זה עכשיו כי זו חריגה מהתכנית שלנו, תאמין לי, חבל שאני לא יכול להביא את ה- 114,000 איש והיית רואה שהאוצר היה עוצר את זה, אני אומר לך שהיו עוצרים כי אין לו.
משה גפני: לפי דעתי הוועדה צריכה להוציא הודעה ממש משמעותית בנושא, אתה אומר שאין בעיה עם כסף.
אודי אדירי: לגבי אגף הרישוי והפעילות שלו, אין לי צל של ספק שהיה ואם למשרד הרישוי היה עוד כסף, עוד תקנים ועוד עובדים היה יותר טוב, על כך אין מחלוקת, אבל בתחום התחבורה הגידול במספר הצרכנים הוא אדיר בלי שום קשר לתחום אחר, לכן משרד התחבורה, לפי דעתי הוא משרד שיזם תהליכים מאוד יפים בשיפור השירות לאזרח, והשירות ללמעלה מ- 90% מהציבור השתפר בצורה מהותית, השירות שהמשרד מפעיל למעלה מ- 4 שנים את המענה קולי האנושי והממוחשב, ובאינטרנט, רוב הציבור נהנה מהשירות הזה, המשרד ערך בשנה שעברה קמפיין בלמעלה ממיליון שקל לעודד את השירות, בכל אוטובוס ובכל מקום, בכל שלטי החוצות קראו לציבור תתקשרו, תתקשרו תקבלו שירות.
אודי אדירי: השירות הזה עולה לנו כסף, כלומר המענה קולי הזה, התקציב המקורי שלו היה 2.5 מיליון שקל, השנה הגדלנו אותו בעוד 2 מיליון שקל כי יש המון פונים, יש המון פונים, ואתר אינטרנט עולה כסף, המדינה משקיע עשרות מיליונים שקורא לאנשים לקבל את השירות, כמו למשל גידי gov.
אודי אדירי: אני אומר את זה כי משקיעים הרבה מאוד כסף.
משה גפני: מה זאת אומרת משקיעים?
משה גפני: אם זה מצליח אתם מורידים את התקנים של כוח אדם.
אודי אדירי: לא הורדנו את התקנים.
משה גפני: הרי תורידו את התקנים, זה חשבון מאוד פשוט.
משה גפני: אני גם לוקח בחשבון שחברי הכנסת שהממוצע שלהם הוא נמוך, אבל פה במקרה היושבת ראש שלנו הממוצע שלנו הוא גבוה, מה שאני מתכוון להגיד, אל תגיד לנו "השקענו כסף", בגלל שאם זה מצליח אתם חוסכים כסף, אנחנו מדברים על שירות יעיל.
חנן אהרון: זה שאנחנו רוצים להתייעל זה ברור, אין ספק, במשרד התחבורה, לדעתי, השירות לאזרחים לאלה שמשתמשים בשירות הטלפון ובשירותי המחשבים השתפר מאוד, כעת אתם יכולים לשאול למה במקביל לזה שאתם השקעתם 4 מיליון במענה קולי, למה אתם לא משקיעים במקביל גם בהגדלת התקנים במשרדי הרישוי, גם פה המשרד עשה פעולות מאוד יפות, כולם זוכרים את הכתבות ב"כולבוטק" לפני מספר חודשים, הדבר הזה לא קיים היום, אם הוא קיים היום הוא לא יהיה קיים בעוד חודש, כי חל פה שיפור מדהים, זה לא הוספת תקנים, זו התייעלות בתהליך חכם, ואני חושב שהשירות בתיאוריה לציבור, אני שמעתי על זה מהרבה מאוד אנשים, השתפר מהותית.
חנן אהרון: אפשר לבוא ולשאול מה קורה במשרדי הרישוי, גם במשרדי הרישוי המשרד מתכנן הכנסת מחשוב אוטומטי שייתן מענה לחלק גדול מהפעולות, אני מקווה שהשירות ישתפר, תמיד אפשר לשאוף ליותר, גם מחר בבוקר לא תוסיפו עוד 40 תקנים, בסדר אני אומר שאי אפשר להשקיע, אנחנו יכולים להשקיע בכל האפיקים, אנחנו מכניסים מערכים שיתנו שירות יותר טוב, למען הסר ספק, לא קיצצנו בתקן יעודי אחד במשרד הרישוי מעבר להפחתות שהיו בכל משרדי הממשלה לא הפחתנו תקן אחד.
קריאה: ייעודי לא באגף הרישוי.
אודי אדירי: לא קצצנו בכלל, כולם יודעים שבכל שנה בחוק התקציב, הממשלה והכנסת מאשרות קיצוץ רוחבי בכוח אדם במשרדי הממשלה, הקיצוץ הרוחבי הזה חל גם על אגף הרישוי כמו על כולם, קיצוץ ייעודי, מעולם, כלומר מעולם לא באנו למשרד הרישוי ואמרנו, חבר'ה הפעלת תיאוריה, בוא נקצץ, הפעלתם מענה קולי נקצץ תקנים, זה נכון שלא הגדלנו תקנים וגם לא נגדיל, הצעדים האלה הם צעדים משלמים.
אודי אדירי: מי שפרש, פרש עם.
משה גפני: אני באמת מציע של תתעמת עם משרד התחבורה, יש לי שאלה, אם עובד משרד הרישוי פרש ופרש לגמלאות או שהוא התפטר, אתם מכניסים מישהו אחר במקומו?
אודי אדירי: כשפרש עובד של משרד הרישוי?
אודי אדירי: משרד האוצר בשום פנים ואופן ובשום מצב לא מקצץ את התקן הזה.
משה גפני: אתם מכניסים עובד במקומו?
אודי אדירי: משרד האוצר לא עושה מינויים ולא מפטר ולא לוקח אנשים, אני בכלל לא מתעסק עם אגף הרישוי, אני מתקצב את כוח אדם במשרד התחבורה, כשפורש אדם מאגף הרישוי למשרד התחבורה יש שתי אפשרויות, מביאים מישהו במקומו או לקצץ את המשרה ולקחת עובד למקום אחר, אני לא שולט, אם הבוס שלו רוצה בשביל שהוא יקבל את כל המענקים המתהווים והוא מוותר על משרה זו ההחלטה שלו, אם משרד התחבורה מחליט במקום זה לקחת 15 עובדים נוספים לאגפים אחרים זו החלטה שלו, מעולם לא קיצצו במשרד ובמיוחד לא באגף הרישוי.
חנן אהרון: אמר את זה גם אודי אדירי, היו כאלה שמשנת 2002 פרשו וביטלו להם את המשרה כדי לקבל את ההטבות שלהם, פרשו כ- 30 עובדים מ- 2002 ובמקומם לא קיבלנו כי המשרה בוטלה, היו כאלה שיצאו לגמלאות וקיבלו מענקים.
משה גפני: כמה משרותת לא מאוישות , עקב כך שהם בוטלו או שהנציבות לא אישרה להכניס עובד חדש?
משה גפני: כמה מ- 2002 יצאו עובדים ולא נכנסו במקומם?
חנן אהרון: סדר גודל של כ- 30 עד 32 עובדים.
משה גפני: מתוך כמה עובדי משרד הרישוי?
חנן אהרון: מתוך פקידי מקבלי קהל?
חנן אהרון: מתוך כ- 110 עובדים.
דפנה כהן: תוסיף דבר אחד שהם צריכים עוד 40 תקנים.
משה גפני: בעצם מה שאתם אומרים שמשנת 2002 קוצצו 30% מהתקנים במשרד הרישוי.
משה גפני: כאשר מספר הנהגים גדל, כאשר מספר האזרחים גדל, כאשר השירות שצריך לתת הוא רחב יותר, 30% מהמשרות לא אוישו מסיבות כאלה ואחרות, לא חשוב, אני האזרח מקבל שירות ב- 30% פחות, נכון?
סופה לנדבר: זה יותר מ- 30% כי מצד אחד לא עולה ומצד שני ההיקף עולה, אז זה פי כמה.
משה גפני: קיצוצים 30%, לא התחשבת בגידול הטבעי, בעולים החדשים, במספר הנהגים החדשים, לא התחשבתם בעניין הזה ואתם יושבים פה ומסבירים לנו ואתה עוד אומר לי שאתה לא רוצה לפגוע באינטליגנציה שלנו?
משה גפני: אתה מסביר שאין קיצוץ במשרד הרישוי, אני יכול להביא עוד כמה דברים, תקצץ 30% תגדיל את מספר האוכלוסיה ותאמר לי אין קיצוץ.
משה גפני: בזה משרד התחבורה אשם לא אתם.
אודי אדירי: אני לא אומר שמשרד התחבורה אשם, אני אומר ככלל שמספר התקנים במשרד התחבורה, אתה יכול לבדוק את זה.
משה גפני: מה אתה עושה צחוק?
אודי אדירי: אני לא עושה צחוק, אני מדבר על כלל המשרד, כל משרד התחבורה, אני אומר שהוא עושה שיפור בשירותים טוב מאוד, התיאוריה.
משה גפני: משרד התחבורה קיצץ 30% באגף הרישוי, ואתה אומר ליושבת ראש שהכל בסדר.
אודי אדירי: היום מבחני התיאוריה עוברים, היום התיאוריה, אתם לא סופרים נכון, היום בתיאוריה משרד התחבורה מעסיק לא את העובדים שלו, הוא מעסיק עשרות אנשים, נותנים להם שירות בתיאוריה, לבוא ולהגיד קצצתם, יש היום 30 מרכזים שמפעיל אותו זכיין עם עשרות מאות עובדים שאינם עובדי אגף הרישוי, זה לא שירות?
אודי אדירי: זו ספירה לא נכונה, לבוא ולהגיד למשרד גם עשית את זה וגם עשית מענה קולי, גם אינטרנט.
משה גפני: אתם בסדר, הרי אתם בעלי הבית.
סופה לנדבר: תגיד לי בבקשה, אנחנו לא נתווכח על האינטליגנציה, תסביר לי בבקשה, במקום 30 סניפים אתם יורדים ל- 11 סניפים, איך זה?
אודי אדירי: כשזה יקרה, אני מאמין שזו תהייה התשובה לכל בעיות השירות שהועלו כאן עד עכשיו, צריך לקרוא את התמונה הכוללת, אמרתי שמשרד התחבורה הוציא למשל את התיאוריה ממשרדי הרישוי, פתח 30 מרכזים פרטיים, אני חושב ללא ספק שתוך זמן לא ארוך השירות יהיה הרבה יותר טוב.
סופה לנדבר: אם זה יהיה כמו בביטוח הלאומי זו תהייה קטסטרופה אחת גדולה.
סופה לנדבר: אתם שמעתם את הסיפור על המוקדים של הביטוח הלאומי, אז אתם יכולים לבדוק, קטסטרופה מה שנעשה שם.
אודי אדירי: זו תכנית של משרד התחבורה שאנחנו תומכים ומסייעים לה, אבל עדיין היא לא גובשה והיא עדיין לא הוסדרה, התכנית הזו אומרת שמספר הסניפים יקוצץ ל- 11 אבל במקביל יפתחו 300 תחנות שירות לאזרח, 300 תחנות שירות לאזרח שיתנו את מרבית השירותים שנתנו אותם 30 סניפים, תמיד אפשר אפשר למצוא איזה שירות ספציפי שנתנו הסניפים וכעת יתנו רק 11 סניפים ולמצוא את האזרח הספציפי שנפגע מכך, אני מקווה שלמרב האזרחים המענה הזה שמשרד התחבורה מוביל, ייתן שיפור מאוד גדול, זה לא מהלך של קיצוץ, אם את שואלת איך מהלך כזה יגרום להוצאות המדינה.
סופה לנדבר: מתי הם יקבלו את התשובה בכתב ועם הסבר למה הם סורבו.
חנן אהרון: נכים עד גיל 65 טופלו במשרד הבריאות, יש רופא ממשלתי שאישר שהם זקוקים לניידות, אנחנו בסך הכל הגורם הטכני שמנפיק את תווי חניה, אנחנו לא קובעים קריטריונים, אנחנו לא מבינים ברפואה, אנחנו לאחר שהאזרח הגיע ממשרד הבריאות עם אישור של רופא ממשלתי שהוא רשאי לקבל תו חניה אנחנו הנפקנו את זה באופן טכני בלבד.
חנן אהרון: מאחר ואנחנו מחזיקים בקובץ הרכב של מדינת ישראל ויש הצלבה עם קובץ הנכים לכן זה הגיע לפתחנו, כלומר התווים יכולים להיות מונפקים בכל מקום בארץ אילולא קובץ הרכב אצלנו וצריך לחבר את זה לתו הרכב.
סופה לנדבר: הוא לא נמצא מתאים על פי הקריטריונים ולכן הוא קיבל סירוב.
חנן אהרון: הייתה אוכלוסיה מעל גיל 65 שלא טופלה במשרד הבריאות, אנחנו לקחנו את זה על עצמנו והעסקנו רופאים, רופא אגף רישוי, שהוא היה מקבל את הבקשות שלהם והוא היה מאשר אותן, משרד הבריאות טען שהוא לא רוצה להתעסק בזה ואמר "זה לא שלי וזה לא מעניין אותי" בקיצור אף אחד לא רצה את זה, אנחנו ישבנו בישיבות בין משרדיות עם המנהלים הכללים של המשרדים, והוחלט שזה יעבור לביטוח הלאומי, זאת אומרת שההיגיון פה אומר שהביטוח הלאומי שהרי מטפל בכל האזרחים מכל הגילאים והוא גם מאשר להם הניידות וגם את הנכות, אז כבר שיאשר להם את תו החניה, אותה ועדה שמאשרת לו היום נכות היא תאשר לו את התו, על זה צריך אישור, כלומר שינוי חקיקה בכנסת, זה חוק ראשי, לכן מאחר ומשרד הבריאות לא רוצה את זה הכל עבר אלינו, ואנחנו היום מטפלים בכל הגילאים החל מגיל 0 ועד 120, כל בקשה של אזרח.
סופה לנדבר: בנאדם מקבל סירוב והוא צריך.
חנן אהרון: אנחנו משרד הרישוי, מ- 1 למרץ ישנה יחידה במחוז תל אביב שתוגברה בחמישה סטודנטים, יש מרכז לעניין הזה, כל אזרח היום יכול להגיש בבקשה בדואר והוא לא צריך לבוא אלינו, הוא שולח אלינו את האישורים המתאימים, הרופא שלנו עובר על כך ואם הוא רשאי לקבל הוא מקבל.
סופה לנדבר: ואם הוא לא זכאי?
חנן אהרון: אנחנו לא רופאים ולא מבינים כלום בעניינים האלה, לכן אם הרופא קובע שהוא דוחה את הבקשה של האזרח, יש מקרים שהוא מבקש מסמכים נוספים, ולעיתים למשל הוא טוען ש- 40% נכות או מגבלה אחרת כמו מגבלה באוזן, זו אינה נכות שמגבילה אותו בהליכה של 100 מטר, הרופא חושב שנכות כזו לא מצדיקה תו נכה, ולעיתים הוא מבקש מסמכים נוספים המעידים על כך שההליכה מסכנת את הבריאות.
סופה לנדבר: אתה לוקח אותי רחוק ואני רוצה להישאר כאן, בסופו של דבר כשבנאדם מקבל סירוב, למה במכתב לא לכתוב שהוא לא נכנס למסגרת הקריטריונים.
חנן אהרון: כתוב לו "אינך זכאי לתו חניה", הוא לא עומד בקריטריונים.
קריאה: למה הוא לא עומד בקריטריונים?
חנן אהרון: בדרך כלל הרופא כותב שאין עדות, זה בדרך כלל מה שכותבים ואגב זה מה שמשרד הבריאות נתן על ידי הרופאים הממשלתיים של משרד הבריאות, אלו הן התשובות שהיו במשך 60 שנה, "אין עדות שהליכה מסכנת את הבריאות".
קריאה: הקריטריון הזה של 100 מטר, זה קריטריון מקובל?
חנן אהרון: רק משפט אחד כדי למנוע את כל הדברים שאת מעלה היום, יש היום תזכיר חוק שהופץ לכולם ואני מניח שגם בקרוב הוא יובא לחקיקה שהוכן במשרד המשפטים יחד עם הנציבות לשוויון עם ארגוני נכים, אנחנו עובדים עליו כבר שנתיים במשרד התחבורה ומובילים אותו, קבענו שם קריטריונים בדיוק כמו שאת מציינת עכשיו, מופיעים שם קריטריונים שנקבעו על ידי ועדת רופאים של משרד הבריאות והם בדיוק קבעו בביטוח לאומי מי זכאי לקבל תו חניה, מופיעים שם קריטריונים ברורים.
ציון מזרחי: תנו לנו לבדוק, אנחנו מתחייבים לבדוק מול הרופא שלנו מה הוא כותב, מה הוא לא כותב, אנחנו מתחייבים לבדוק ולענות לכם על העניין הזה.
ציון מזרחי: אני רוצה לומר שכמו שכל מעבר עם שינויים מבניים מחייב תקופת מעבר, ואתה עלית על העניין הזה, אם בתקופת מעבר יש לך מספיק אנשים לתת את השירות, אז אחר כך, וכפי שאודי אדירי אומר יהיה כסף במדינת ישראל, אני לא נגד אבל בינתיים אודי אדירי יש לנו שנתיים לחיות, הציבור הורג אותנו, אני אומר לך כי אני רואה ציבור, אני עומד על הרגליים שלי כל יום שתיים עשרה שעות במשרדי רישוי, אני סובל מלראות את הציבור, כואב לי על הציבור, כואב לי מאוד שאני לא יכול לתת לו את מטיב השירות.
ציון מזרחי: תנו לנו כלים קלים לתקופת קצרה כדי לחיות עם זה.
אודי אדירי: אני חושב שכלים קלים ניתנו, עשרה סטודנטים.
ציון מזרחי: מה זה עשרה סטודנטים?
ציון מזרחי: סטודנט לא רוצה לעבוד בקבלת קהל.
סופה לנדבר: ההמלצות שלי הן, המלצות של ועדת פניות ציבור:
סופה לנדבר: במקומות שאגף הרישוי עובד בבקרים יש לקבוע יום יומיים בשבוע שיעבדו אחר הצהריים ובאותם ימים שהסניף יהיה סגור, אם אתם צריכים את זה.
סופה לנדבר: דרישה ממשרד התחבורה, לפנות בכתב בשפות שונות: רוסית, אמהרית וכן האלה בנושא הזכאות להחזר אגרות רכב שנצברו במשרד.
סופה לנדבר: אני חושבת שאתם צריכים לשלוח מכתבים בכל השפות.
רפי מלכא: אני לא מכיר את השפה שהאדם דובר.
סופה לנדבר: אתה לא צריך לדעת באיזו שפה הוא מדבר, אתה צריך לתרגם, אני בטוחה שאתם יודעים איך, נייר עם תרגום.
רפי מלכא: איך אני אדע באיזו שפה לשלוח לבנאדם?
סופה לנדבר: באותו מכתב יהיה תרגום לכמה שפות.
רפי מלכא: בשביל זה צריך תכנות מחשב.
סופה לנדבר: בשביל זה לא צריך.
רפי מלכא: בשביל זה צריך תכנות מחשב, אני לא מתחייב על זה אני צריך לבדוק עם מחלקת המחשוב.
סופה לנדבר: אני פונה אל השר כדי שיתרגמו את זה לשפות השונות.
משה גפני: לשר התחבורה?
סופה לנדבר: לזה שרוצה להיות ראש ממשלה.
סופה לנדבר: יש לזרז את הרפורמה ושלא תמשך יותר מדי זמן, היא נמשכת יותר מדי זמן והסבל לאנשים הוא גדול מאוד.
סופה לנדבר: אני מבקשת מכם לזרז את העניין של תווי נכים לנכים ולתת לנו את לוח הזמנים לסיום העניין ולתת תשובה לגבי ההסבר של מה שאתה לקחת על עצמך, תעשו את זה ובמהירות, ותעבירו לנו לוועדה.
משה גפני: תשובה גם לגבי השירות שלא ניתן בתל אביב והופנה לחיפה.
ציון מזרחי: על זה נתתי תשובה, אני מצטער על התקרית, היא מטופלת היא תטופל.
סופה לנדבר: אני מבקשת למצוא פתרון מיידי לסניף משרד הרישוי בפתח תקוה.
סופה לנדבר: להנחות את כל סניפי משרד הרישוי, ליידע, ולשלט הסבר על הכספים שלא הוחזרו והם יוכלו לקבל אותם.
סופה לנדבר: יש להכניס הנחיה במקרים של כמו של יחזקאל ארטנרוי, שכל אזרח יוכל לקבל את השירות בכל מקום ושלא יופנה לסניפים אחרים כמו חיפה או למקום אחר.
ציון מזרחי: אם זה מצריך את דעתו של בעל העניין, אז זה מצריך.
משה גפני: אבל צריך לעשות את זה בכל הארץ.
ציון מזרחי: אין לנו ויכוח.
סופה לנדבר: אתה אמרת שהוא יכול לקבל, אני מבקש שתהייה הנחיה לכל סניף וסניף שלא יקרה מקרה דומה למקרה הזה, לא יתכן שכשאזרח מגיע לחולון הוא נשלח לחיפה.
משה גפני: אני לא יודע מה הנוהג אצלך בוועדה, אבל מה שעלה מהדיון בוועדה שיש צמצום בכוח אדם במשרד הרישוי, אני חושב שהוועדה, מהראוי בעקבות התלונות, לפנות למשרד האוצר כדי להוסיף תקנים, גם כשתהיה רפורמה אז שתהייה רפורמה, למשל הייתי בוועדת העבודה והרווחה, מישהו סיפר על השיכור שהוא היה שיכור ואמרו לו לך למסבאה, הוא ענה בסדר אבל עד שאני אגיע למסבאה תנו כוסית אחת בינתיים, עד שנגיע לרפורמה האנשים מחכים בינתיים בתור, להוסיף תקנים.
סופה לנדבר: אנחנו נפנה למשרד האוצר ולמשרד התחבורה במקביל.
רקפת לוי: אני מהשטח, מנהלת את משרד הרישוי בפתח תקוה, אני יכולה לספר לכם שאלינו פונים מידי יום 500 וגם 700 אזרחים ואותם מקבלות 3.5 פקידות, שלושה וחצי תקנים ל- 500 עד 700 איש באולם קטנצ'יק, משרד האוצר טוען שאין כסף להעביר אותנו למקום אחר, אולם שמכיל 50 איש, אני מחזיקה אנשים, ומכניסה אנשים בקבוצות, ככה צריך לתת שירות?
רקפת לוי: חבר'ה זה קשה אנחנו צריכים יותר כוח אדם, אולמות להכיל את האנשים ולתת שירות ראוי במדינת ישראל, זה מה שאנחנו רוצים, כשהאזרחים מגיעים לפקידים הם מקבלים שירות מצוין, אדיב, מקצועי, אנחנו צריכים יותר פקידים כדי לתת שירות היום לבין 500 ל- 700 איש היום, מבני ברק ועד נתניה כי סגרו את משרד הרישוי בכפר סבא ובהרצליה, זו הכמות שאנחנו נותנים להם שירות, קשה נורא.
סופה לנדבר: הורידו 30% מהתקנים, אנחנו צריכים לפנות למשרד האוצר ולמשרד התחבורה להחזיר אותם.
משה גפני: מה שהתברר מהדיון הזה שעובדי משרד הרישוי הם לא אנשים רעים, אבל הם פשוט מסכנים, הם פשוט פוחדים לריב עם משרד האוצר.
ציון מזרחי: לא מסכנים, אנחנו יודעים בדיוק מה צריך לעשות.
סופה לנדבר: אנחנו נקיים ישיבה נוספת כדי שבכל הנושאים שאנחנו נגענו בהם, נעלה אותם שוב ולקבל תשובות ברורות ומדויקות יותר.
סופה לנדבר: ועדת פניות ציבור נמצאת בכנסת ישראל, ובכנסת ישראל כפי שאתה יודע יש שתי שפות עברית וערבית, ואנחנו עובדים ברוסית ואנחנו עונים באמהרית, אנחנו עונים לאנשים שפונים אלינו, אנחנו מכבדים אותם ועונים על הצורך לענות בשפה שהאדם דורש, אני חושבת שזו הבעיה שאנשים לא הבינו את מה שאתם אומרים.
סופה לנדבר: תודה רבה הישיבה נעולה.
סופה לנדבר: הישיבה שאנחנו מקיימים כעת היא בנוגע לקורס נהיגה מונעת, תסבירו לי מה קורה היום ומהן הבעיות ומה בעצם צריך לתקן כדי שהמצב יהיה שונה מהקיים היום?
שלומית אבינח: יש לנו פניה שהגיעה, פניה אנונימית שהגיעה אלינו ואני אקריא אותו.
שלומית אבינח: "בנוגע לסוגיה להעברת קורס בנהיגה מונעת רק בשפה העברית, כאשר מי שלא שולט בשפה הזו מתקשה מאוד לעבור את הקורס, ראוי להדגיש שאם לא עוברים פעמיים את מבחן הקורס הרי שהרישיון נשלל, כלומר ההשלכות של המדיניות הזו הן כבדות ביותר, אני מבקש להעביר את הקורס ולתת אפשרות להבחן בו בשפה הרוסית, אני לא מציין כאן את שמי או את פרטיי מחשש ממהשלכות הצפויות לי ממכתבי זה.
שלומית אבינח: תודה מראש".
סופה לנדבר: תסבירו לי מי צריך את הקורס הזה.
חנן אהרון: הקורס לנהיגה מונעת, יש לנו שני סוגים של הקורסים שהם קורסי חובה שהנהגים חייבים בהם על פי תקנות תעבורה, הקורס הראשון הוא קורס רענון לנהגים שיש להם חמש שנים רישיון, לא רק צעירים אלא כל נהג חדש שמוציא, פעם זה היה שלוש שנים והיום זה חמש שנים, הוא צריך להגיע לקורס שנקרא קורס רענון, הוא מקבל בו נושאים כמו נהיגה נכונה, משהו בדומה לנהיגה נכונה, לא כל כך שונה אלה זה מותאם יותר לנהגים חדשים, בקורס עד לפני שנתיים לא היה מבחן, לא היה מבחן בסוף הקורס וגם הוספנו שעות לימוד, בקורס הרענון יש 12 שעות, שלושה מפגשים ומבחן בסוף הקורס, הקורס השני הוא לנהגים, והוא נקרא קורס נהיגה מונעת, נהיגה נכונה מונעת, לנהגים שעל פי שיטת הנקוד צברו נקודות, אחרי 12 נקודות נהג שצבר 12 נקודות הוא מוזמן לקורס והוא מוזמן לקורס נהגיה מונעת, אחרי שהוא צבר 22, 24 נקודות הוא עושה גם קורס ייעודי, זאת אומרת שזה קורס שמותאם יותר לנהגים, כלומר לחזור שוב על הקורס אין טעם כי הוא כבר היה בקורס אחד, פה מתאימים את הנושאים לנושאים של צמתים, מהירות ועוד, זה קורס יותר ייעודי.
חנן אהרון: אלה שני הקורסים שהם קורסי חובה, נהג שלא עובר את הקורס הזה אז כמובן אנחנו נוטלים את רישיונו עד שהוא עובר את הקורס ומקבל תעודה מהמכון, רק אז הוא מקבל את הרישיון.
חנן אהרון: אנחנו נמסור קצת נתונים, עד יולי 2005 היה המכון הארצי להכשרת נהגים, הוא היה בעצם מונופול והוא העביר את הקורסים האלה כל השנים, אגב שיטת הניקוד והקורסים משנת 1988, שיטת הניקוד התחילה ובכל השנים האלה נתנו קורסי חובה, ביולי 2005 הפסקנו את פעילות המכון כמכון בודד ויצאנו למכרז להפעלת קורסי החובה האלה וזכו בו שלוש מכללות, המכללה למינהל, אפיק והמועצה הלאומית למניעת תאונות, כאשר יחד שלושתם מפעילים כ- 75 אתרים ברחבי הארץ, 75 אתרים בפריסה ארצית כך שיש נגישות גדולה לכל אזרח, זה המון, ציינתי שמנובמבר 2005, המחיר הוא לא תחרותי המחיר הוא אגרה הוא היה 147 שקלים והחל מ- 1 ביולי 153 שקלים, זה לא מחיר תחרותי המחיר הוא קבוע והתחרות היא בעניין השירות או נגישות.
סופה לנדבר: תסביר לי למה משרד התחבורה מאפשר לחברות לקיים את הקורסים רק בעברית ובלי שפות זרות.
סופה לנדבר: אנחנו לא עשינו סבב הכרות.
סופה לנדבר: סופה לנדבר, חברת כנסת יושבת ראש הוועדה לפניות הציבור שלומית אבינח, מנהלת הוועדה דפנה כהן, מחלקת המרכז למידע ומחקר של הכנסת אמציה גזית, המועצה הלאומית למניעת תאונות בדרכים שמואל לוי, המנהל הכללי של המועצה הלאומית למניעת תאונות בדרכים יגאל כהן, מכללת אפיק איציק טל, מהמכללה למינהל בוריס ליברמן, מורה נהיגה ציון בוריה, ממונה ארצי על בתי הספר לנהיגה חנן אהרון, סגן מנהל אגף הרישוי עירית שביב שני
חנן אהרון: אנחנו במכרז חייבו את הזוכים בהפעלת קורסים בגם בשפות הזרות, קבענו שם שאחת לרבעון לעשות קורס בהתאם לדרישה, יש להם במכללה למינהל, והם בוודאי ירחיבו על כך, יש להם חומר בעברית, ערבית, יש להם חומר לימוד בעברית ובערבית, לגבי השפות הזרות הם לא הכינו כי לא היתה דרישה, במועצה הלאומית למניעת תאונות יש חומר לימוד בעברית, רוסית, ערבית ובאנגלית ויש להם מבחנים בשפות עברית, ערבית, אנגלית, רוסית, ספרדית, צרפתית ואמהרית מתאריך ה- 1 לינואר 2007.
חנן אהרון: כאן הכל הוא עניין של דרישה.
קריאה: מה עם חומרי עזר?
אמציה גזית: חומרי העזר הם בכל השפות.
חנן אהרון: אתם תשאלו אותם ישירות, אנחנו מוסרים רק מידע שאנחנו יודעים, לפתוח כיתה בדרישה של 15 מינימום בכיתה, אם מגיע בנאדם אחד באזור מסוים, בואו נזכור שגם לא כל דוברי הרוסית יחד וגם לא כל דוברי הספרדית יחד עשו עבירות תנועה ובדיוק עכשיו הם צריכים קורס, לכן זו דרישה, יש כאלה בשנה, שלושה פה, חמישה פה וארבעה שם, בואו נזכור בקורס של צבירת נקודות מדובר בנהגים וותיקים ולא רענון לנהגים חדשים, נציין את העובדה שנהגים המגיעים מחוץ לארץ עם רישיון זר, אנחנו עושים להם המרה לרישיון ישראלי ואנחנו לא מחייבים אותם בקורס, הם פטורים מקורס רענון, כלומר המאסה הגדולה של עולים חדשים שאולי היו צריכים את הקורסים האלה לא קיימת כי אנחנו פוטרים אותם מקורס רענון, הם לא חייבים וכך אני לא רואה אותם אצלי במכללות.
חנן אהרון: בדרך כלל נהגים וותיקים עם עבירות תנועה שצברו נקודות ומגיעים לקורס של נהיגה מונעת, לא מדובר בכמויות גדולות וכמובן שמדובר כאן בהתאם בדרישה, אני לא יכול לומר וגם לא נכון לפתוח קורס לאדם אחד שצריך לעבור אותו ברוסית, ספרדית או אמהרית, אי אפשר לפתוח כיתה כזאת ולהביא מרצה כזה.
סופה לנדבר: אתם מפרסמים את האפשרות שבנאדם יכול לעבור מבחן בשפות?
חנן אהרון: אני רוצה לומר יותר מזה, אנחנו מקבלים פניות והפניות שאנחנו מקבלים הן לא פניות רבות, לנו בדרך כלל אין פניות בעניין הזה חוץ מהפניות שמגיעות אלינו, יש לנו פניות שקיבלנו בשנה האחרונה או השנתיים האחרונות מתאילנדים שלא יכולים לעשות קורס רענון כי הם מוצאים רישיון לטרקטור בארץ, עובדים זרים, הגשנו עכשיו הצעה לתיקון התקנה והיא יושבת על שולחנה של ועדת הכלכלה שבה אנחנו מבקשים לפתור את נהגי הטרקטור, מבחינתי כיסיתי את כל התאילנדים כי כשהוא מגיע לקורס והוא לא מבין כלום, הוא אומר "אני יושב קורס ואני לא מבין כלום, אני יושב שם 12 שעות ובסופו של דבר יצאתי כמו שהגעתי" המטרה לא הושגה, לכן בבקשה לתיקון התקנה הזו גם הוספנו, אגב זה נמצא בוועדת לכלכלה וזה צריך מיד לעלות, אנחנו ביקשנו לאפשר שיקול דעת למשרד הרישוי, מה שאינו קיים היום בחוק, לפטור נהגים מנוכחות בקורס, כלומר יינתן לו חומר לימוד, הוא ישלם את האגרה נניח, יקבל חומר לימוד, הוא ישב בבית וילמד את חומר הלימוד בשפה שלו ויגיע למבחן בסופו, כלומר לשבת סתם כדי לשמוע מבלי להבין, יש כאלה גם עם בעיות רפואיות של קשורות לשפות, היתה אחת שהביאה לנו אישור שהיא צריכה להגיע עם מזרון, אני לא מקצין, מזרון לכיתה כי יש לה בעיות גב, לא יכול לפטור אותה, היום אנחנו ביקשנו בתיקון התקנה.
סופה לנדבר: והיא יכולה לכתוב?
חנן אהרון: אני לא יודע, יש לה התקנים מיוחדים, יש כאלה שיש להם אישור של המכון לבטיחות בדרכים עם התקנים כאלה ואחרים.
חנן אהרון: אף אחד מאלה שפנה לא עצרנו את רישיון הנהיגה שלו, לכל אלה, ויש לי עשרות פניות כאלה במהלך השנתיים האלה.
שלומית אבינח: כמה פניות כאלה קיבלתם?
חנן אהרון: יש לנו, ואני אוכל לשלוח אליך מספר, אני חושב שהיו לנו כ- 30, 40, אולי 50 מתחילת ההפעלה כאלה שפנו אלינו ושלא נמצא להם פתרון ואנחנו דחינו להם, אנחנו נתנו להם ארכה ולא עצרנו להם את הרישיון, דחינו להם את הקורס בינתיים לשנתיים, בכל פעם הוספנו להם כדי שביוזמתנו או שהם ילמדו עברית בינתיים או עד שאנחנו נעביר את התיקון בתקנה, אנחנו לא גרמנו שלמי שאין קורס בשפתנו נעצר רישיון הנהיגה שלו, הוא ממשיך לנהוג.
שלומית אבינח: ומי שנכשל פעמיים?
חנן אהרון: זה לא פעמיים, זה שלוש פעמים, אם הוא נכשל שלוש פעמים במבחן הוא מחויב בקורס נוסף, אנחנו לא שוללים את הרישיון בגלל נכשלות, הוא צריך קורס נוסף, כשלון בקורס נוסף למרות שנציגי המכללות יאמרו לך כמה כאלה נכשלו, אני חושב שמי שנוכח בקורס ולמד אני חושב שאם שלוש פעמים נכשל זה משהו קיצוני.
ציון בוריה: רק כדי לחזק את מה שחנן אהרון אומר, אנחנו מאפשרים להם בנוסף לזה והיה ואין לנו בשפה שלו, להביא מישהו מהמשפחה שישב איתו, וגם בבחינה.
שלומית אבינח: הוא לא נמצא בקורס.
ציון בוריה: אני אומר שמאפשרים להם וגם הבחינה אפילו נעשית בעברית קלה כך שהוא מבין את זה, אפילו שיושב מישהו לידו והוא מסביר לו את זה.
שלומית אבינח: אני צברתי 12 נקודות ועברתי קורס באשקלון, וזה היה בהחלט משנו לעבור קורס נהיגה מונעת, אני רוצה להגיד שאני דוברת עברית על בוריה, הקורס, רמת המבחנים קשה, כלומר אני עברתי את המבחן ולא היתה לי בעיה, אני חושבת שאני התלבטתי בכמה, בסך הכל זה ארבע שאלות, מבחן אמריקאי השאלות מאוד דומות, מאוד מכשילות, היו שאלות שלא היה להן קשר בין מה שנלמד בכיתה לבין הנשאל, לגבי הכוח צנטרפוגה למשל, אני לא חושבת שצריך ללמוד, זה שהיה כוח צינטרפוגלי ברכב, אם זה מושך ימינה או מושך שמאלה.
ציון בוריה: אני אענה לך במיידי, יכול להיות שהמרצה שלך לא הדביק את חומר.
שלומית אבינח: אני לא מדברת על זה.
סופה לנדבר: אז למה אתם מאשרים את המרצים שהם לא כל כך.
ציון בוריה: יכול להיות שבקרה שלה, אבל ככה אנחנו כן עוקבים אחריהם.
שלומית אבינח: היו בכיתה, לפי השמות ולפי המראה, ארבעה חמישה עולים והושיבו מתורגמן, היו שלושה אתיופים שהביאו גם כן, אני לא יודעת אם הם עברו את המבחן, אבל לפי איך שהם התנהגו במבחן, אני במקרה דוברת רוסית ואני שמעתי את תרגום השאלות, הוא שואל ומתרגם, אבל הוא לא היה בקורס אז הוא לא ידע את התשובה, המתרגם תרגם את השאלה אבל הוא לא ידע כי הבנאדם לא ידע איך לפתור.
חנן אהרון: אנחנו מכירים את הבעיה, אנחנו מטפלים בה, ברגע שתהייה לנו אפשרות חוקית אנחנו נפתור את הנכוחות הפיזית של אלה שלא ירצו.
חנן אהרון: אני רוצה לתת לכם נתונים לפרופורציות, אני תמיד אומר שצריך להסתכל על כל הנתונים, אנחנו מדברים על התקופה מנובמבר 2005 שהתחילו לעבוד שלושת המכללות, כחצי מיליון זימונים, גם שיטת ניקוד וגם רענון, כמעט חצי 224,000 רענון ו- 299,000 זימונים לקורסי שיטת הניקוד.
סופה לנדבר: כמה מתוך האנשים האלה הם אנשים שלא הבינו עברית?
חנן אהרון: צריך לדבר על כמה מתוך אלה שבאו, אנחנו שלחו כחצי מיליון זימונים וזו בעיה אחרת, מתוך 521,000 זימונים שנשלחו על ידנו, עד היום כאלה שעברו את הקורס הזה וסיימו אותו הם כ- 330,000 איש, בחלוקה לפי מכללות, אנחנו רואים שאלה שמגיעים לקורסי שיטה נכונה כי זה שלילת רישיון הנהיגה שלו ונקודות ושיטת הניקוד.
חנן אהרון: מתוך כל אלה אנחנו קיבלנו פניות של קרוב 40 במשך השנתיים.
דפנה כהן: יש לכם מעקב על נכשלים?
חנן אהרון: תכף המכללות יתנו לכם את הנתונים, הם יושבים כאן הנציגים.
דפנה כהן: חוץ מהמועצה הלאומית למניעת תאונות, לאף אחד אין מעקב.
קריאה: אחוז העוברים הוא גבוה מאוד.
יגאל יהודה כהן: אני יכול להגיד מהצד שלי, מכללת אפיק, כל תלמיד – נהג, שנכשל אנחנו כמדיניות של המכללה מציקים, אנחנו מתקשרים כדי שהוא יגיע שוב, אפילו שהוא יגיע לקורס כדי שהוא ירענן את הידע שלו, יש לנו בתי ספר להנדסאים, טכנאים ועוד, זו המדיניות של המכללה, ברגע שנהג כזה מגיע למכללה ועובר את המבחן הוא יורד מקובץ הנכשלים, אנחנו לא עושים מעקב כזה וזו האמת לאמיתה, הוא יורד משם, אין לנו את הנתון הזה.